## Program pomoćničkog ispita za zanimanje limar

### NN 12/2010 (25.1.2010.), Program pomoćničkog ispita za zanimanje limar

MINISTARSTVO GOSPODARSTVA, RADA I PODUZETNIŠTVA

242

Na temelju članka 47. stavka 4. Zakona o obrtu (»Narodne novine« br. 77/93., 90/96., 102/98., 64/01., 71/01., 49/03. – pročišćeni tekst i 68/07.), ministar gospodarstva, rada i poduzetništva, nakon prethodno pribavljena mišljenja Hrvatske obrtničke komore, donosi

PROGRAM POMOĆNIČKOG ISPITA

za zanimanje

LIMAR

1. CILJ

− provjera neophodnih vještina, znanja i sposobnosti za kvalificirano obavljanje profesionalne djelatnosti zanimanja limar u svijetu rada koji je podložan promjenama

− provjera kompetencija neophodnih za cijeloživotno učenje i napredovanje u struci kao i život u građanskom društvu.

2. OBLIK I SADRŽAJ ISPITA

Pomoćnički ispit sastoji se od praktičnog i stručno-teorijskog dijela.

Na praktičnom dijelu ispita provjeravaju se stručne kompetencije neophodne za obavljanje poslova i radnih zadaća u zanimanju.

Na stručno-teorijskom dijelu provjeravaju se znanja stečena tijekom obrazovnog procesa ili procesa informalnog učenja, a u skladu s nastavnim planom i programom za zanimanje limar.

2.1. PRAKTIČNI DIO

Praktični dio ispita sastoji se od praktičnog uratka i/ili radne probe

2.1.1. Zadaje se jedan praktični uradak. Prije početka rada naučnik mora izraditi pisanu pripremu rada kojom se, ako je prihvaćena od strane ispitne komisije, može služiti pri radu.

Primjeri praktičnih uradaka:

|  |  |
| --- | --- |
| Vrsta uratka | Opis uratka  (očekivane praktične stručne kompetencije) |
| Izrada dijelova ručnim i strojnim obradama  Elementi građevinske limarije | Opisati i objasniti tehnološki postupak izrade različitih cijevi.  Izraditi elemente građevinske limarije.  Primjer: Izrada cijevi. |
| Izrada dijelova ručnim i strojnim obradama  Elementi građevinske limarije | Opisati i objasniti tehnološki postupak izrade različitih oluka.  Izraditi elemente građevinske limarije.  Primjer: Izrada oluka. |
| Izrada dijelova ručnim i strojnim obradama  Elementi građevinske limarije | Opisati i objasniti tehnološki postupak izrade različitih žljebova.  Izraditi elementi građevinske limarije.  Primjer: Izrada žljebova. |
| Izrada dijelova ručnim i strojnim obradama | Opisati i objasniti tehnološki postupak izrade nosača elemenata građevinske limarije.  Izraditi nosače elemenata građevinske limarije.  Primjer: Izrada nosača oluka. |
| Montaža elemenata u sklopove građevinske limarije | Opisati i objasniti tehnološki postupak montaže elemenata građevinske limarije.  Montirati sklopove građevinske limarije.  Primjer: Montaža oluka. |
| Održavanje limarskih elemenata i sklopova, rastavljanje, sastavljanje i ispitivanje dijelova | Opisati i objasniti tehnološki postupak zamjene elementa građevinske limarije.  Izvršiti zamjenu limarskih sklopova novim elementom.  Primjer: Zamjena nosača oluka. |

2.1.2. Uz praktični uradak naučniku se zadaju i radne probe (najviše 3).

Probe koje se zadaju moraju biti iz različitih područja zanimanja.

|  |  |
| --- | --- |
| Vrsta radne probe | Opis radne probe  (očekivane praktične stručne kompetencije) |
| Izrada dijelova limarskog sklopa | Opisati, objasniti i izraditi dijelove limarskog sklopa.  Primjer: Izrada opšava dimnjaka. |
| Popravak i zamjena dijelova limarskih sklopova | Opisati, objasniti i popraviti ili zamijeniti oštećene dijelove limarskog sklopa.  Primjer: Zamjena istrošenog opšava. |
| Sastavljanje i montaža limarskog sklopa | Izabrati i sastaviti elemente limarskog sklopa.  Primjer: Izrada i sastavljanje limarskog sklopa na krovnoj konstrukciji. |
| Sastavljanje pneumatskog sustava | Izabrati elemente i sastaviti jednostavne pneumatske sustave.  Primjer: Sustav pneumatskog stezanja alata za bušenje. |

2.2. STRUČNO-TEORIJSKI DIO ISPITA

Stručno-teorijski dio ispita obuhvaća provjeru stručnih znanja propisanih nastavnim planom i programom za teorijski dio naukovanja, koja su neophodna za obavljanje praktičnih postupaka u zanimanju limar.

|  |  |
| --- | --- |
| Nastavna područja | Očekivani ishodi učenja |
| 1. Tehnologija obrade i montaže  2. Tehnologija limarije | |
| Zaštita na radu  Sigurnost na radu, zaštita okoliša i racionalno korištenje energije | Prikazati na primjeru dobru organizaciju rada i racionalno korištenje energije.  Prepoznati propise zaštite na radu, čuvanja zdravlja i zdrave čovjekove okoline. |
| Standardi, oblici i dimenzije poluproizvoda  Izbor tehničkih materijala sa stajališta obrade odvajanjem materijala i montaže  Izbor materijala prema standardima i tablicama | Nabrojiti osnovna svojstva, dobivanje i primjenu najvažnijih tehničkih materijala.  Definirati izbor materijala prema zahtjevu tehničkog crteža.  Čitati i primijeniti tehničke crteže u izradi dijelova, sklopova ili gotovih proizvoda. |
| Planiranje i priprema rada  Mjerenje i kontrola dijelova  Ručna obrada i obrada spajanjem | Nabrojiti najvažnije postupaka ručne i strojne obrade odvajanjem čestica.  Objasniti glavne dijelove mjernih alata, principa i pravila rada.  Izmjeriti zadane mjere.  Opisati tehnološki postupak izrade jednostavnih dijelova ručnom obradom.  Primjer: Limarski sklop na dimnjaku. |
| Radni i ručni strojevi i alati za obradu  i montažu | Nabrojiti i objasniti radne i ručne strojeve i alate za obradu i montažu. |
| Postupci plastične obrade | Objasniti postupke plastične obrade. |
| Uređaji za podizanje dijelova i sklopova | Objasniti uređaje za podizanje dijelova i sklopova. |
| Izrada dijelova, sklopova i proizvoda u limarskim radovima | Opisati i objasniti tehnološke postupke izrade jednostavnih dijelova, sklopova i proizvoda u limarskim radovima prema zahtjevu crteža ili nalogu kupca.  Primjer: Limarski sklop na dimnjaku. |
| Građevinska limarija, šablone, krojevi | Objasniti elemente građevinske limarije, šablone, krojeve i sl. |
| Uređaji opskrbljivanja radionica radnom energijom | Objasniti uređaje opskrbljivanja radionica radnom energijom. |
| Uređaji za električna, hidraulička i pneumatska mjerenja | Prepoznati uređaje za električna, hidraulička i pneumatska mjerenja. |
| Postupci plastične obrade | Opisati i objasniti postupke plastične obrade.  Opisati tehnološke postupke izrade jednostavnih dijelova postupcima plastične obrade. |
| Postupci spajanja rastavljivim i nerastavljivim spojevima | Opisati i objasniti tehnološke postupke spajanja rastavljivim i nerastavljivim spojevima u jednostavnim praktičnim situacijama.  Primjer: Limarski sklop na krovnoj konstrukciji. |
| Elementi limarskih sustava: nosači i mjesta učvršćivanja, oštećenja i njihovo otklanjanje | Objasniti elemente sustava, nosača i mjesta učvršćivanja, oštećenja i njihovo otklanjanje. |
| Pregled sustava, dijagnosticiranje i utvrđivanje kvarova | Objasniti preglede limarskih sustava, dijagnosticiranje i utvrđivanje kvarova. |
| Proces izrade i popravaka dijelova i limarskih sklopova | Opisati i objasniti tehnološki postupak izrade i popravaka dijelova u limarskim sklopovima.  Primjer: Izrada dijelova limarskih sklopova na krovištu kuće. |
| Cijevi, oluci, žljebovi, elementi protoka, oštećenja i njihovo otklanjanje  Montaža i demontaža elemenata u sklopove | Definirati cijevi, oluke, žljebove, elemente protoka.  Prepoznati oštećenja limarskih sklopova i načine njihovog otklanjanja.  Primjer: Oštećeni limarski sklopovi i zamjena novim.  Opisati i objasniti tehnološke postupke demontaže i ponovne montaže dijelova i sklopova u limarskim sustavima.  Primjer: Demontaža i montaža limarskih sklopova na krovnoj konstrukciji. |
| Dodatni pribor i uređaji na limarskim sustavima, nepravilnosti u radu i njihovo otklanjanje | Objasniti dodatni pribor i uređaje na limarskim sustavima, nepravilnosti u radu i njihovo otklanjanje. |
| Klimatski i drugi uvjeti zdravoga i sigurnog rada u radionici, zaštita radnoga i vanjskog okoliša | Prepoznati klimatske i druge uvjete zdravoga i sigurnog rada u radionici, zaštita radnoga i vanjskog okoliša. |
| Zaštitne mjere pri radu s pojedinim strojevima i uređajima | Objasniti primjenu zaštitnih mjera pri radu s pojedinim strojevima i uređajima u limarskim radovima. |
| Čuvanje i tekuće održavanje strojeva i uređaja u limarskoj radionici i na gradilištu | Prepoznati važnost čuvanja i tekućeg održavanja alata i strojeva u limarskoj radionici i na gradilištu. |
| 3. Tehničko crtanje  4. Elementi strojeva | |
| Izrada i analiza radioničkog crteža elementa stroja  Analiza sastavnih crteža | Klasificirati:  – elemente važne za izradu tehničkog crteža: vrste crteža, crta, mjerilo  – ulogu norme u tehničkom crtanju  – zadano mjerilo.  Objasniti i grafički prikazati odnos pojedinih formata papira.  Nacrtati predmet zadan u ortogonalnoj projekciji u izometriji, dimetriji i kosoj projekciji.  Prepoznati vrstu projekcije iz crteža.  Prepoznati i razmjestiti elemente ortogonalne projekcije: tlocrt, nacrt i bokocrt.  Nacrtati predmet u ortogonalnoj projekciji.  Nacrtati predmet u punom presjeku.  Klasificirati elemente sustava tolerancije i objasniti njihovo značenje:  – opisati sustav dosjeda (osovina i vratilo)  – prikazati oznake za označavanje hrapavosti.  Definirati standardne elemente strojeva:  vijci, matice, podloške, klinovi, opruge,  ležajevi, brtve i sl.  Objasniti elemente prijenosa:  zupčani prijenosi, remeni prijenosi, lančani prijenosi.  Primjer: Opšav dimnjaka. |
| 5. Matematika u struci  6. Osnove tehničke mehanike | |
| Pojam zadaća i podjela tehničke mehanike  Statika krutih tijela  Proračuni ravnoteže punih jednostavnijih nosača  Proračuni trenja  Proračuni čvrstoće  Pojam i zadaća kinematike  Pojam i zadaća dinamike | Objasniti podjelu mehanike.  Definirati osnovne zakone mehanike.  Nabrojiti:  – jedinice SI sustava koje se koriste u mehanici  – elemente sile u mehanici i grafički ih prikazati  Usvojiti opće pojmove statike.  Definirati kruto tijelo.  Rješavati jednostavnije zadatke iz osnove statike krutih tijela.  Grafički prikazati sastavljanje i rastavljanje sile.  Definirati nosače i nabrojiti i grafički prikazati vrste opterećenja.  Definirati trenje i opisati vrste trenja.  Rješavati jednostavne zadatke iz područja trenja.  Rješavati jednostavne zadatke iz područja čvrstoće primijenjene za elemente strojeva.  Proračuni kinematike, primijenjeni na elementima strojeva i u tehnologiji zanimanja.  Proračuni dinamike, primijenjeno na elementima strojeva i u tehnologiji zanimanja.  Rješavanje zadataka:  – sastavljanje sila: analitički i grafički  – rastavljanje sila: analitički i grafički  – kontinuirano opterećeni nosači  – trenje. |

3. OCJENJIVAČKI LIST

Praktični dio ispita – bodovna lista

|  |  |  |
| --- | --- | --- |
| Radnje obavljene u okviru praktičnog dijela ispita | Broj bodova | |
| Mogući | Ostvareni |
| Samostalnost u planiranju tijeka rada i izrade uratka | 0 – 10 |  |
| Izrada tehničko-tehnološke dokumentacije | 0 – 10 |  |
| Uporaba tehničko-tehnološke dokumentacije | 0 – 10 |  |
| Racionalna uporaba materijala | 0 – 10 |  |
| Redoslijed i ispravnost postupaka u rukovanju alatima i uređajima | 0 – 20 |  |
| Kvaliteta i točnost izrade | 0 – 20 |  |
| Estetski izgled uratka | 0 – 20 |  |
| Utrošeno vrijeme za planiranje i izradu | 0 – 10 |  |
| Primjena mjera za rad na siguran način | 0 – 10 |  |
| Pridržavanje propisa o zaštiti okoliša | 0 – 10 |  |
| Racionalna uporaba energije | 0 – 10 |  |
| UKUPNO: | 0 – 140 |  |

Praktični dio ispita – ocjenjivačka lista

|  |  |
| --- | --- |
| % ostvarenih bodova | Ocjena |
| 91% – 100% | Odličan (5) |
| 81% – 90% | Vrlo dobar (4) |
| 67% – 80% | Dobar (3) |
| 50% – 66% | Dovoljan (2) |
| 0% – 49% | Nedovoljan (1) |

Polaznici koji nisu uspješno položili praktični dio ispita upućuju se na ponovno polaganje pomoćničkog ispita u idućem ispitnom roku.

Stručno-teorijski dio ispita – ocjenjivačka lista

|  |  |
| --- | --- |
| % ostvarenih bodova | Ocjena |
| 90% – 100% | Odličan (5) |
| 80% – 89% | Vrlo dobar (4) |
| 70% – 79% | Dobar (3) |
| 61% – 69% | Dovoljan (2) |
| 30% – 60% | Kandidat se upućuje na polaganje usmenog ispita |
| 0% – 29% | Nedovoljan (1) |

Konačna ocjena na pomoćničkom ispitu, u pravilu, određuje se kao aritmetička sredina ocjena postignutih na praktičnom i stručno-
-teorijskom dijelu ispita.

Ovaj Program stupa na snagu danom objave u »Narodnim novinama«.

Klasa: 080-01/08-01/252

Urbroj: 526-12-02/1-09-42

Zagreb, 25. studenoga 2009.

Ministar gospodarstva,
rada i poduzetništva
mr. sc. Đuro Popijač, v. r.

Ostalo, NN 12/2010-242